Na temelju članka 18. stavka 2. Zakona o Hrvatskoj gorskoj službi spašavanja („Narodne novine" broj 79/06 i 110/15) i članka 40. Statuta Grada Koprivnice („Glasnik grada Koprivnice" broj 4/09, 1/12, 1/13, 3/13 - pročišćeni tekst, 1/18, 2/20 i 1/21), Gradsko vijeće Grada Koprivnice na \_\_. sjednici održanoj dana \_\_\_. prosinca \_\_\_\_\_. godine, donosi

**Program javnih potreba za obavljanje djelatnosti Hrvatske gorske službe spašavanja Stanice Koprivnica na području grada Koprivnice u 2025. godini**

**Članak 1.**

Programom javnih potreba za obavljanje djelatnosti Hrvatske gorske službe spašavanja, Stanice Koprivnica na području grada Koprivnice u 2025. godini (u daljnjem tekstu: „Program") donosi se plan rasporeda sredstava Proračuna Grada Koprivnice za 2025. godinu u dijelu koji se odnosi na financiranje redovne djelatnosti Hrvatske gorske službe spašavanja, Stanice Koprivnica planirane njihovim Planom rada i programom aktivnosti Hrvatske gorske službe spašavanja Stanice Koprivnica za 2025. godinu i Financijskim planom za 2025. godinu.

**Članak 2**.

Grad Koprivnica ima interes za djelovanje Hrvatske gorske službe spašavanja, Stanice Koprivnica, kao specijalizirane službe, koja će u svrhu očuvanja ljudskih života i imovine obavljati djelatnosti sprečavanja nesreća, traganja, spašavanja i pružanja pomoći građanima na nepristupačnim mjestima na području grada Koprivnice, nedostupnim drugim službama te u drugim izvanrednim okolnostima kada se može djelovati samo uz primjenu posebnog stručnog znanja, vještina i opreme koji se koriste u gorskom spašavanju.

**Članak 3.**

Financijska sredstva za realizaciju javne potrebe iz članka 1. ovog Programa planirana su u Proračunu Grada Koprivnice za 2025. godinu u Razdjelu 10 — Služba ureda gradonačelnika, u iznosu od 7.500,00 €.

**Članak 4.**

Financijska sredstva iz članka 3. ovog Programa utrošit će se za redovnu djelatnost Hrvatske gorske službe spašavanja, Stanice Koprivnica sukladno Financijskom planu iz članka 1. ovog Programa.

**Članak 5.**

Grad Koprivnica i Hrvatska gorska služba spašavanja, Stanica Koprivnica sklopiti će ugovor o izravnom sufinanciranju aktivnosti iz ovog Programa.

**Članak 6.**

Hrvatska gorska služba spašavanja, Stanica Koprivnica dužna je Gradu Koprivnici podnijeti godišnje izvješće o izvršenju ovog Programa u roku od 60 dana od isteka poslovne godine.

**Članak 7.**

Ovaj Program objaviti će se u „Glasniku Grada Koprivnice", a stupa na snagu 01. siječnja

2024. godine.

GRADSKO VIJEĆE   
GRADA KOPRIVNICE

KLASA: 400-01/24-01/0004

URBROJ:

Koprivnica,

PREDSJEDNIK:   
Ivan Pal, prof.

**OBRAZLOŽENJE**

1. **Zakonska osnova**

Sukladno članku 18. stavku 2. Zakona o Hrvatskoj gorskoj službi spašavanja („Narodne novine" br. 79/06 i 110/15) - u daljnjem tekstu: „Zakon", jedinica lokalne samouprave dužna je donijeti Program javnih potreba za obavljanje djelatnost stanica Hrvatske gorske službe spašavanja.

1. **Ocjena stanja i osnovna pitanja koja se uređuju aktom i objašnjenje pojedinih odredbi**

Hrvatska gorska služba spašavanja - u daljnjem tekstu: „HGSS" je nacionalna, stručna, humanitarna i neprofitna udruga koja obavlja djelatnost od interesa za Republiku Hrvatsku. HGSS je krovna udruga u koju se udružuju stanice koje se osnivaju na području jedinica lokalne i područne (regionalne) samouprave. Na području grada Koprivnice djeluje Hrvatska gorska služba spašavanja, Stanica Koprivnica, sa sjedištem u Koprivnici.

Temeljne djelatnosti HGSS-a su organiziranje, unapređivanje i obavljanje djelatnosti spašavanja i zaštite ljudskih života u planinama i na nepristupačnim područjima i u drugim izvanrednim okolnostima.

HGSS nije profesionalna javna služba već najsloženije poslove iz nadležnosti HGSS-a obavljaju posebno obučeni volonteri koji posjeduju specifična specijalistička znanja.

Nadalje člankom 18. stavkom 1. i 2. Zakona propisano je da se sredstva za redovno financiranje stanica HGSS osiguravaju u proračunu jedinice lokalne i područne (regionalne) samouprave te da predstavničko tijelo jedinice lokalne i područne (regionalne) samouprave donosi program javnih potreba za obavljanje djelatnosti stanica HGSS-a.

HGSS Stanica Koprivnica dana 28.10.2023. godine dostavila je Gradu Koprivnici Plan rada i Program aktivnosti Hrvatske gorske službe spašavanja Stanice Koprivnica za 2025. godinu i Financijski plan za 2025. godinu koji se nalaze u prilogu ovog Programa.

Uz članak 1. ovog programa utvrđuje se djelatnost financiranja sredstvima iz programa.

Člankom 2. ovog programa utvrđuje se opseg interesa grada u sklopu aktivnosti u kojima djeluje HGSS.

Člankom 3. utvrđena je pozicija proračuna i iznos osiguranih sredstava.

Člankom 4. utvrđena je detaljnija namjena trošenja sukladno ekonomskoj klasifikaciji troška utvrđenoj u financijskom planu HGSS Stanice Koprivnica.

Člankom 5. utvrđena je obaveza sklapanja ugovora kojim će se definirati međusobna prava i obaveze ugovornih strana.

Člankom 6. utvrđena je obaveza izvještavanja o utrošenim namjenskim sredstvima.

1. **Potrebna sredstva za provedbu akta**

Sredstva za provedbu ovog programa planirana su Proračunom Grada Koprivnice za 2025. godinu, u sklopu Programa Zaštita i spašavanje, aktivnosti 130001 u iznosu 7.500,00 €.

Sukladno svemu navedenom predlaže se Gradskom vijeću Grada Koprivnice donošenje Programa javnih potreba za obavljanje djelatnosti Hrvatske gorske službe spašavanja stanice Koprivnica na području grada Koprivnice u 2025. godini.

Nositelj izrade akta: Predlagatelj akta:

Služba ureda gradonačelnika

PROČELNIK: GRADONAČELNIK:

Dario Jembrek, dipl. ing. el. Mišel Jakšić, dipl. oec.